Hagesnok

Hagesnok er en slangeart som er utbredt i det sørvestre Europa og det nordvestre Afrika. Den tilhører snokene og har ikke giftig bitt.

Den ligner på sin nordlige slektning, slettsnoken, men er tynnere og har en mer rund snute. De to artene skilles på detaljer i skjellkledningen. I Sør-Spania og Nord-Afrika kan hagesnoken også forveksles med hettesnoker (Macroprotodon). Hagesnoken kan bli opptil 95 cm lang, men er som regel kortere enn 70 cm.

Hagesnoken lever i ulike tørre habitater, spesielt hekkekanter og åpen skog. Der den forekommer sammen med slettsnok, foretrekker hagesnoken varmere og tørrere steder i lavere høyde over havet. Den skiller seg fra slettsnoken i å være aktiv om kvelden, og om natta dersom det er varmt nok. Den er ikke så hissig som slettsnoken og biter sjelden. Hagesnoken er i motsetning til slettsnoken eggleggende.

Litteratur

Eksterne lenker 
 

 Amphibians and Reptiles of Europe: Coronella girondica (Daudin, 1803) Southern Smooth Snake

Snoker
Krypdyr formelt beskrevet i 1803
Dyr formelt beskrevet av François Marie Daudin